Juodoji pušis

, Mažojoje Azijoje ir Š.Afrikoje

**Juodoji pušis** (*Pinus nigra*) – pušinių šeimai (*Pinaceae*), pušų genčiai priklausanti spygliuočių medžių rūšis.

## Paplitimas
Natūraliai paplitusi pietų Europoje (ypač apie Viduržemio jūros regioną), Mažojoje Azijoje ir šiaurės Afrikoje (Atlaso kalnuose). Keliose JAV vietovėse natūralizuota pušis. Naujojoje Zelandijoje paskelbta kaip invazinė rūšis. Introdukuota Lietuvoje (vietomis sodinta parkuose, miškuose).

## Ekologija
Atspari šalčiui (iki −30 °C (*„Pinus nigra subsp. nigra“* porūšis)), užterštam miesto orui, nereikli dirvožemiui, pakenčia sausrą, bet neatspari ilgesniam šaknų užmirkimui ir nepakenčia paunksmės. Prie gerų sąlygų gyvena iki 800 metų.

## Požymiai
Auga palyginti gana greitai, per metus paauga apie 30–70 cm. Užauga 20-50 m aukščio. Kamienas tiesus iki 1,85 m skersmens. Žievė nuo pilkos iki gelsvai rudos. Medžio laja kūgiška, rutuliška, o seni medžiai įgauna skėtinę formą. Spygliai standūs, tamsiai žali, apie 80-150 mm ilgio, kuokšteliuose po 2. Kankorėžiai be kotelio, pilkai rudi, apie 5-10 cm, rečiau iki 11 cm ilgio, ovališkos ar kiaušiniškos formos, ant šakelių auga po 2-4. Sėklos 6–8 mm ilgio, su gelsvais 20–25 mm ilgio sparneliais. Jas išnešioja vėjas, kada gruodžio – balandžio mėnesiais prasiveria kankorėžiai. Seksualiai medžiai subręsta 15–40 metų. Gausiai uždera sėklos kas 2–5 metai.

## Porūšiai
Juodoji pušis turi 2 porūšius, kurie turi dar smulkesnes atmainas:
* **„Pinus nigra subsp. nigra“**
** *„Pinus nigra subsp. nigra var. nigra“* (syn. *„Pinus nigra var. austriaca, Pinus nigra subsp. dalmatica“*) – Rytų Alpėse ir Balkanų pusiasalyje (išskyrus pietų Graikiją).
** *„Pinus nigra subsp. nigra var. pallasiana“* (syn. *„Pinus nigra subsp. pallasiana“*) – Kryme.
** *„Pinus nigra subsp. nigra var. caramanica“* – Turkijoje, Kipro saloje, pietų Graikijoje.

* **„Pinus nigra subsp. salzmannii“**
** *„Pinus nigra subsp. salzmannii var. corsicana“* (syn. *„Pinus nigra subsp. laricio, Pinus nigra var. maritima“*) – Pietų Apeninuose, Sicilijos, Korsikos salose.
** *„Pinus nigra subsp. salzmannii var. salzmannii“* – Pirėnų kalnuose, Pietų Prancūzijoje, Iberijos pusiasalio šiaurėje.
** *„Pinus nigra subsp. salzmannii var. mauretanica“* – Atlaso kalnuose (Marokas, Alžyras).

## Šaltiniai

## Nuorodos
* Apie juodąją pušį iš conifers.org, *Anglų k.*

## Galerija

File:Pinus_nigra_laricio_leaves_02_by_Line1.JPG|Porūšio atmainos *"Pinus nigra subsp. salzmannii var. corsicana"* spygliai
File:Pinus_nigra_seeds.jpg|Juodosios pušies sėklos
File:Pine_cone_crop_bgiu.jpg|Vyriški kankorėžiai, 1 pav.
File:Pinus_nigra_austriaca_A.jpg|Vyriški kankorėžiai, 2 pav.
File:Pinus_nigra_cone.jpg|Subrendęs kankorėžis
File:Austrian_Pine_Pinus_nigra_Bark_Closeup_2000px.jpg|Porūšio *"pinus nigra subsp. nigra"* žievė
File:Pinus_nigra_JPG2A.jpg|Juodoji pušis
File:Tough_tree.jpg|*"Pinus nigra subsp. nigra var. nigra"* atmainos pušis
File:Kiefern_und_Adlerfarne.JPG|*"Pinus nigra subsp. nigra var. pallasiana"* pušys
File:0_Bavella_Zonza_3JPG.jpg|*"Pinus nigra subsp. salzmannii var. corsicana"* pušys
File:Pinus_nigra_salzmannii_fg01.jpg|*"Pinus nigra subsp. salzmannii var. salzmannii "* atmainos pušis
File:Pinus negra on Etna 2.jpg|*"Pinus nigra subsp. salzmannii var. corsicana"* atmainos pušis